kalixlouiis/myanmar-wikipedia-corpus huggingface dataset:
Entrance Hall သမ္မတထံသို့ လာရောက်ကြသည့် ဧည့်သည်တော်များသည် ဤနေရာမှ ဝင်ရောက်ကြသည်။
နံရံနှင့် ကြမ်းပြင်ကို အဝါရောင် စကျင်ကျောက်များနှင့် မွမ်းမံထားသည်။
ဤခန်းမမှ တည့်တည့်သွားလျှင် နိုင်ငံတော်အဆင့် ဧည့်ကြိုခန်းမသို့ တက်ရောက်ရန် လှေခါးရှိသည်။
ဤခန်းမ၏ ဘယ်ဘက်တွင် ချပယ်နန်းတော်၊ ညာဘက်တွင် သူရဲကောင်းခန်းမတို့ တည်ရှိသည်။
Heroes Hall ဤခန်းမတွင် ဖိလစ်ပိုင်၏ နာမည်ကျော်သူရဲကောင်း ၄၀ခန့်၏ ပန်းချီကားများ ချိတ်ဆွဲထားသည်။
ဤခန်းမကို သမ္မတကတော် အီဗာ မာဂါပါကယ်က အမည်ပြောင်းခဲ့ခြင်းဖြစ်သည်။
Grand Staircase Entrance Hallမှလွန်လာလျှင် ဖိလစ်ပိုင်လက်ရာများဖြင့် မွမ်းမံထားသည့် သစ်သားလှေခါးကြီး တည်ရှိသည်။
လှေခါးကို ကော်ဇောနီခင်းထားသည်။
လက်ရမ်းများကို သေးငယ်သော သစ်သားအပိုင်းအစများဖြင့် ပုံဖော်ထားသည်။
စပိန်အုပ်ချုပ်သူများ၊ အမေရိကန်အုပ်ချုပ်သူများနှင့် ဖိလစ်ပိုင်သမ္မတများသည် အစဉ်အဆက် ဤလှေခါးကို အသုံးပြုခဲ့ကြသည်။
ဖာဒီနန်မားကိုစ့်က ပြန်လည်တည်ဆောက်ခြင်း မပြုမီတွင် ဤလှေခါးသည် ကျဉ်းမြောင်းခဲ့သည်။
လှေခါးထိပ်၏ ဘယ်ဘက်တွင် ၁၈၈၆ခုနှစ်က ရေးဆွဲခဲ့သော The Blood Compact ပန်းချီကားကို ချိတ်ဆွဲထားသည်။
ဤပန်းချီကားသည် မူလဘောင်နှင့် ထားရှိထားဆဲဖြစ်သည်။
ထိုပန်းချီကားရှေ့တွင် နိုင်ငံတော်အဆင့် ဧည့်သည်တော်များသည် ဧည့်သည်တော်မှတ်တမ်းတွင် လက်မှတ်ရေးထိုးကြသည်။
ဘယ်ဘက်ရှိ တံခါးသည် သမ္မတမိသားစု၏ ကိုယ်ရေးကိုယ်တာ အခန်းများဖြစ်သည်။
ထိုဘက်ခြမ်းတွင် ထမင်းစားခန်းများ၊ အိပ်ခန်းများ၊ ဧည့်ခန်းများ ပါဝင်သည်။
သမ္မတ အာရိုယိုနှင့် မိသားစုသည် ထိုနေရာတွင် နေထိုင်ခဲ့သည်။
အခြားသမ္မတများမှာမူ ဤပင်မအဆောက်အဦးတွင် နေထိုင်ခြင်းမရှိပေ။
Reception Hall ပန်းချီကားမှဆက်၍လာလျှင် ဧည့်ခန်းမအတွင်းမဝင်မီတွင် ခန်းမအကျယ်ကြီးရှိသည်။
ထိုခန်းမ၏ နံရံများတွင် ဖိလစ်ပိုင်သမ္မတများ၏ပုံများ ချိတ်ဆွဲထားသည်။
အလယ်တွင်သမ္မတ၏အမှတ်တံဆိပ်ပါရှိသော ကော်ဇောတစ်ချပ်ခင်းထားသည်။
ခန်းမ၏ဘယ်ဘက်တွင် စာကြည့်ခန်းရှိပြီး သမ္မတ (သို့မဟုတ်) သမ္မတကတော်အားတွေ့ဆုံရန်လာသောသူများသည် ဤခန်းမတွင် စောင့်ဆိုင်းရသည်။
ခန်းမ၏ညာဘက်တွင် နိုင်ငံတော်အဆင့်ထမင်းစားခန်းမ တည်ရှိသည်။
ထိုခန်းမတွင် နိုင်ငံတော်အဆင့် ဧည့်သည်တော်များအား တည်ခင်းဧည့်ခံလေ့ရှိသည်။
thumb|The Reception Hall ဤဧည့်ကြိုခန်းမသည် ၁၉၇၉ပြန်လည်တည်ဆောက်မှုမတိုင်မီအထိ အကြီးဆုံးခန်းမဖြစ်ခဲ့သည်။
ဤခန်းမ၏ အထူးခြားဆုံးသော အရာမှာ ၁၉၃၇ခုနှစ်တွင် သမ္မတကွီဇုန် ဝယ်ယူခဲ့သည့် ချက်နိုင်ငံမှ မီးဆိုင်းကြီး ၃ခုဖြစ်သည်။
ဒုတိယကမ္ဘာစစ်အတွင်းက ဤမီးဆိုင်းများကို တစ်ဆင့်စီ ဖြုတ်သိမ်း၍ လုံခြုံရာတွင် ထိန်းသိမ်းထားခဲ့သည်။
ဒုတိယကမ္ဘာစစ်ပြီးမှသာ ပြန်လည် တပ်ဆင်ခဲ့ရသည်။
Rizal Ceremonial Hall နန်းတော်၌ ဤခန်းမသည် ယနေ့အချိန်တွင် အကြီးဆုံးခန်းမဖြစ်သည်။
ဤခန်းမကို နိုင်ငံတော်အဆင့်ညစာစားပွဲများ၊ အဆင့်မြင့်စုဝေးပွဲများ၊ အဆင့်မြင့်အရာရှိကြီးများ၏ ကျမ်းကျိန်ဆိုခြင်းများ စသည်ဖြင့် အသုံးပြုသည်။
အခမ်းအနားများတွင်အသုံးပြုရန် ခုံများပါရှိသည်။
ညစာစားပွဲများကျင်းပရာတွင်မူ ခုံများကိုဖယ်ရှားပြီး စာပွဲဝိုင်းများ အစားထိုးထားသည်။
State Dining Room နိုင်ငံတော်အဆင့် ဧည့်သည်တော်များကို ဧည့်ခံလေ့ရှိသော ခန်းမဖြစ်သည်။
ဧည့်သည် ၅၀ခန့်ကို ဝန်ဆောင်မှုပေးနိုင်သည်။
ကိုးကား ကဏ္ဍ:ဖိလစ်ပိုင်နိုင်ငံ ကဏ္ဍ:သမ္မတ အိမ်တော်များ။
အမှတ် (၁) အာရှအဝေးပြေးလမ်းမကြီး () သည် အာရှတိုက်အဆွင်းရှိနိုင်ငံများမှ အဝေးပြေးလမ်းများကို ချိတ်ဆက်ထားသော အဝေးပြေးလမ်းမကြီးဖြစ်သည်။
စုစုပေါင်း ၂၀,၅၅၇ ကီလိုမီတာ (၁၂,၇၇၄မိုင်) ရှည်လျားကာ အာရှအဝေးပြေးလမ်းမများကွန်ယက်တွင် အရှည်ဆုံးဖြစ်သည်။
အရှေ့ဘက်တွင် ဂျပန်နိုင်ငံ တိုကျိုမြို့မှ အစပြုကာ အနောက်ဘက်တွင် တူရကီနိုင်ငံ အစ်စတန်ဘူလ်မြို့တွင် အဆုံးသတ်သည်။
ထို့နောက် ဥရောပအဝေးပြေးလမ်းဖြစ်သည့် E80 နှင့် ချိတ်ဆက်သည်။
လမ်း​ကြောင်း 35px|link=AH1 – : ဂျပန် - တူရကီhttps://treaties.un.org/doc/source/RecentTexts/XI_B_34_E.pdf Bulgaria – Kapıkule – Istanbul – Gerede – Ankara – Sivas – Refahiye – Aşkale – Doğubayazıt – Gürbulak – Bazargan, – Ivughli – Tabriz – Qazvin – Tehran – Semnan –[Damghan – Sabzevar – Mashhad – Dowqarun – Islam Qala – Herat – Delaram – Kandahar – Kabul – Torkham – Peshawar – Hassan Abdal– Rawalpindi (– Islamabad) – Lahore – Wagah – Attari – New Delhi – Agra – Kanpur – Varanasi – Mohania - Kolkata – Bongaon – Benapole – Jessore – Dhaka – Kachpur – Sylhet – Tamabil – Dawki – Shillong – Jorabat (– Guwahati) – Nagaon – Dimapur – Kohima – Imphal – Moreh – တမူး - မန္တ​လေး - မိတ္ထီလာ - ဘုရားကြီး - (ရန်ကုန်) - မြဝတီ – Mae Sot – Tak – Nakhon Sawan – Bang Pa-in (– Bangkok) – Hin Kong – Kabin Buri – Aranyaprathet – Poipet – Phnom Penh – Bavet – Mộc Bài – Ho Chi Minh City – Biên Hòa (– Vũng Tàu) – Nha Trang – Hội An – Da Nang – Huế – Đông Hà – Vinh – Hanoi – Đồng Đăng – Hữu Nghị – Youyiguan – Nanning – Guangzhou (– Shenzhen) – Xiangtan – Changsha – Wuhan – Xinyang – Zhengzhou – Shijiazhuang – Beijing – Shenyang – Dandong – Sinuiju – Pyongyang – Kaesong – Munsan – Seoul – Daejeon – Daegu – Gyeongju – Busan … Fukuoka – Tokyo မြန်မာနိုင်ငံအပိုင်း thumb|မြန်မာနိုင်ငံအတွင်းလမ်း​ကြောင်း အမှတ် (၈) ပြည်​ထောင်စုလမ်းမကြီး (မြဝတီ - ဘုရားကြီး ရန်ကုန်-မန္တလေးအမြန်လမ်းကို ရန်ကုန်-ဘုရားကြီးလမ်းဖြင့်ဆက်သွယ် ရန်ကုန် - မန္တလေး အမြန်လမ်းမ (ရန်ကုန် - မန္တလေး) အမှတ် (၇) ပြည်​ထောင်စုလမ်းမကြီး (မန္တလေး - တမူး) (အမှတ် ၂ အာရှအဝေးပြေးနှင့် လမ်းကြောင်းတူ) ကိုးကား ကဏ္ဍ:အာရှတိုက်။
အမှတ်(၂၉၆) ခြေလျင်တပ်ရင်းသည် လွိုင်လင်ခရိုင်၊ ကွန်ဟိန်းမြို့နယ်၊ ကာလိမြို့နယ်ခွဲတွင် အခြေစိုက်ပြီး၊ အဆိုပါ တပ်သည် ခိုလမ်မြို့အခြေစိုက် အရှေ့အလယ်ပိုင်းတိုင်းစစ်ဌာနချုပ် နယ်မြေအတွင်းရှိ အမှတ်(၁၇)စစ်ဆင်ရေးကွပ်ကဲမှုဌာနချုပ်၏ လက်အောက်ခံ ခြေလျင်တပ်ရင်းတစ်ခုဖြစ်သည်။
အမှတ် (၂) အာရှအဝေးပြေးလမ်းမကြီး () သည် အာရှတိုက်အတွင်းရှိနိုင်ငံများမှ အဝေးပြေးလမ်းများကို ချိတ်ဆက်ထားသော အဝေးပြေးလမ်းမကြီးဖြစ်သည်။
စုစုပေါင်း ၁၃,၁၀၇ ကီလိုမီတာ (၈,၁၄၄မိုင်) ရှည်လျားကာ အာရှအဝေးပြေးလမ်းမများကွန်ယက်တွင် ပါဝင်သော လမ်းဖြစ်သည်။
AH1 နှင့်မတူညီသည်မှာ အာရှတိုက်အရှေ့တောင်ပိုင်းရှိ ကျွန်းနိုင်ငံဖြစ်သော အင်ဒိုနီးရှားနှင့် ချိတ်ဆက်ထားသည်။
အရှေ့ဘက်တွင် အင်ဒိုနီးရှားနိုင်ငံ ဒန်ပါဆာမြို့မှ အစပြုကာ အနောက်ဘက်တွင် အီရန်နိုင်ငံ ခိုဆရာဗီတွင် အဆုံးသတ်သည်။
ထို့နောက် အာရပ်နိုင်ငံများ အဝေးပြေးလမ်းမများကွန်ယက် နှင့် ချိတ်ဆက်သည်။
အင်ဒိုနီးရှားနှင့် စင်ကာပူအကြားတွင် ရေကြောင်းခရီးဖြင့်သာ ဆက်သွယ်နိုင်သည်။
လမ်း​ကြောင်းများ 35px – : ဒန်ပါဆာမြို့ အင်ဒိုနီးရှားနိုင်ငံ – ခိုဆရာဗီ အီရန်နိုင်ငံ Khosravi – Hamadan – Saveh – Salafchegan (– Tehran) – Yazd – Anar – Kerman – Zahedan – Mirjaveh – Taftan – Quetta – Rohri – Multan – Lahore – Wagah – Attari – New Delhi – Rampur – Banbasa – Bramhadev Mandi – Mahendranagar – Kohalpur – Narayangarh – Pathlaiya – Kakarbhitta – Siliguri – Banglabandha– Rangpur– Hatikumrul – Dhaka – Kachpur – Sylhet – Tamabil – Dawki – Shillong – Jorabad (– Guwahati) – Nagaon – Dimapur – Kohima – Imphal – Moreh – တမူး - မန္တ​လေး - မိတ္ထီလာ - ​တောင်ကြီး - ကျိုင်းတုံ - တာချီလိတ် Mae Sai – Chiang Rai – Tak – Nakhon Sawan – Bang Pa-in – Bangkok – Hat Yai – Sadao – Bukit Kayu Hitam – Butterworth – Kuala Lumpur – Seremban – Johor Bahru – Singapore … Jakarta (– Merak) – Cikampek (– Bandung) – Semarang – Surakarta – Surabaya – Denpasar မြန်မာနိုင်ငံအပိုင်း thumb|မြန်မာနိုင်ငံအတွင်းဖြတ်သန်းသွားသော အာရှအဝေးပြေးလမ်းမများ အမှတ် (၄) ပြည်ထောင်စုလမ်းမကြီး (တာချီလိတ် - ကျိုင်းတုံ - တောင်ကြီး - မိတ္ထီလာ) ရန်ကုန် - မန္တလေး အမြန်လမ်း (မိတ္ထီလာ - မန္တလေး) အမှတ် (၇) ပြည်ထောင်စုလမ်းမကြီး (မန္တလေး - တမူး) (AH1 နှင့် လမ်းကြောင်းအတူတူသုံးစွဲ) ကိုးကား ကဏ္ဍ:အာရှတိုက်။
အမှတ် (၁၄) အာရှအဝေးပြေးလမ်းမကြီး () သည် အာရှတိုက်အတွင်းရှိနိုင်ငံများမှ အဝေးပြေးလမ်းများကို ချိတ်ဆက်ထားသော အဝေးပြေးလမ်းမကြီးဖြစ်သည်။
စုစုပေါင်း ၂,၀၀၄ ကီလိုမီတာ (၁,၂၄၅မိုင်) ရှည်လျားကာ အာရှအဝေးပြေးလမ်းမများကွန်ယက်တွင် ပါဝင်သော လမ်းဖြစ်သည်။
အရှေ့ဘက်တွင် ဗီယက်နမ်နိုင်ငံ ဟိုင်ဖုန်းမြို့မှ အစပြုကာ အနောက်ဘက်တွင် မြန်မာနိုင်ငံ မန္တလေးမြို့ တွင် အဆုံးသတ်သည်။
ထို့နောက် AH1၊ AH2 တို့နှင့် ဆက်လက်ချိတ်ဆက်သည်။
thumb|မန္တ​လေး-ပြင်ဦးလွင်လမ်းပိုင်း ဤလမ်းသည် မြန်မာနိုင်ငံ မန္တလေးမြို့မှ တရုတ်နိုင်ငံ ကူမင်းမြို့အရောက်တွင် AH3 နှင့် ဆက်လက်ချိတ်ဆက်နိုင်သည်။
မန္တလေးမြို့သည် AH1နှင့် AH2တို့ ဖြတ်သန်းသွားသဖြင့် ဤလမ်းသည် AH1၊ AH2၊ AH3တို့ကို ချိတ်ဆက်ပေးနိုင်သည့် လမ်းပိုင်းဖြစ်သည်။
လမ်း​ကြောင်း 35px – : ဟိုင်ဖုန်းမြို့ ဗီယက်နမ်နိုင်ငံ - မန္တ​လေးမြို့ မြန်မာနိုင်ငံ Hai Phong – Hanoi – Viet Tri – Lao Cai – Hekou – Kunming – Ruili – မူဆယ် - လားရှိုး - မန္တ​လေး မြန်မာနိုင်ငံအပိုင်း thumb|မြန်မာနိုင်ငံအတွင်းဖြတ်သန်းသွားသော အာရှအဝေးပြေးလမ်းမများ အမှတ် (၃) ပြည်ထောင်စုလမ်းမကြီး (မူဆယ် - လားရှိုး - မန္တလေး) ကိုးကား ကဏ္ဍ:မြန်မာနိုင်ငံရှိ လမ်းမကြီးများ ကဏ္ဍ:တရုတ်နိုင်ငံရှိ လမ်းမကြီးများ ကဏ္ဍ:ဗီယက်နမ်နိုင်ငံရှိ လမ်းမကြီးများ။
၂၀၁၇ အာဆီယံထိပ်သီးအစည်းအဝေး () သည် ၂၀၁၇ခုနှစ်က ဖိလစ်ပိုင်နိုင်ငံတွင် ကျင်းပခဲ့သော အကြိမ် (၃၀)နှင့် (၃၁)ကြိမ်မြောက် အာဆီယံထိပ်သီးအစည်းအဝေးပွဲများဖြစ်သည်။
အာဆီယံကိုတည်ထောင်သည့် နှစ် (၅၀)ပြည့်မြောက်သည့်နှစ်ဖြစ်သည်။
ဖိလစ်ပိုင်နိုင်ငံတွင် တတိယအကြိမ်နှင့် စတုတ္ထအကြိမ် ကျင်းပသော ထိပ်သီးအစည်းအဝေးပွဲများဖြစ်သည်။
ဖိလစ်ပိုင်နိုင်ငံသမ္မတ ရော်ဒရီဂို ဒူတာတေးက အလှည့်ကျဥက္ကဋ္ဌအဖြစ် ဆောင်ရွက်ခဲ့သည်။
အာဆီယံနိုင်ငံများ၊ ဆွေးနွေးဘက်နိုင်ငံများမှ အစိုးရအဖွဲ့အကြီးအကဲများ၊ ကုလသမဂ္ဂအထွေထွေအတွင်းရေးမှူးချုပ်၊ အာဆီယံအတွင်းရေးမှူးချုပ်တို့ တက်ရောက်ဆွေးနွေးခဲ့ကြသည်။
thumb|၃၁ကြိမ်​မြောက် အစည်းအ​ဝေး တက်​ရောက်လာသည့် ​ခေါင်း​ဆောင်များ အထိမ်းအမှတ်များ ၂၀၁၇ အစည်းအဝေးများအတွက် အထိမ်းအမှတ်တံဆိပ်မှာ ၂၀၁၇အစည်းအဝေးများ၏ ရည်မှန်းချက်များကို ထင်ဟပ်ရန် ရေးဆွဲထားသည်။
တောက်ပနေသော အဝါရောင် နေလုံးမှာ အာဆီယံနိုင်ငံများ၏ သာယာဝပြောရေးနှင့် အာဆီယံ နှစ်(၅၀)ပြည့်အတွက် မျှော်လင့်ချက်များစတင်ခြင်းဖြစ်သည်။
အပြာရောင်လက်မှာ အာဆီယံနိုင်ငံများအကြား စည်းလုံးညီညွတ်သောအမြင်ကို ပြသည်။
အနီရောင်နှင့်အဖြူရောင် ပေါင်းစပ်ထားသော ချိုးငှက်မှာ ရဲစွမ်းသတ္တိနှင့် ဖျက်လက်မှုကိုပြသည်။
အဝါရောင်ကြယ် ၁၀လုံးကို တစ်တန်းတည်းထားခြင်းမှာ အာဆီယံ (၁၀)နိုင်ငံ၏ တန်းတူရှိမှုနှင့် တက်ကြွသော ပူးပေါင်းဆောင်ရွက်မှုကိုပြသသည်။
အစည်းအဝေးပွဲများ ၂၀၁၇ခုနှစ် ဧပြီ (၂၈)ရက်နေ့တွင် မြောက်ကိုရီးယားနိုင်ငံ၏ နယူးကလီးယားလက်နက် စမ်းသပ်မှုကြောင့် ကိုရီးယားကျွန်းဆွယ်အရေး တင်းမာနေမှုများကို ပါဝင်သည့်နိုင်ငံများအနေဖြင့် ထိန်းထိန်းသိမ်းသိမ်းလုပ်ကြရန် ကြေညာချက် ထုတ်ပြန်ခဲ့သည်။
ထို့နောက် ၂၀၂၅ အာဆီယံအသိုက်အဝန်းဆိုင်ရာ သဘောတူညီချက်တစ်ခုကို လက်မှတ်ရေးထိုးကြသည်။
အာဆီယံ၏ မြန်မာနိုင်ငံ ရခိုင်ပြည်နယ်အရေးနှင့် ပက်သက်၍ ကိုင်တွယ်မှုကို ဝေဖန်မှုများ ထွက်ပေါ်ခဲ့သည်မှလွဲ၍ ဖိလစ်ပိုင်၏ အာဆီယံဥက္ကဋ္ဌအဖြစ် ဆောင်ရွက်မှုမှာ အောင်မြင်သည်ဟု သတ်မှတ်ကြသည်။
တက်ရောက်သူများ မြန်မာနိုင်ငံမှလွဲ၍ ကျန်အာဆီယံနိုင်ငံအားလုံးမှ အစိုးရအဖွဲ့အကြီးအကဲ အားလုံး တက်ရောက်ခဲ့သည်။
မြန်မာနိုင်ငံမှ အစိုးရအဖွဲ့အကြီးအကဲ သမ္မတ ဦးထင်ကျော် တက်ရောက်ခြင်းမရှိပဲ အစိုးရအဖွဲ့၏ လက်တွေ့အကြီးအကဲ နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည် တက်ရောက်ခဲ့သည်။
thumb|၃၁ကြိမ်​မြောက် အစည်းအ​​ဝေးတက်လာ​သော ​ဒေါ်​​အောင်ဆန်းစုကြည် အာဆီယံ အဖွဲ့ဝင်နိုင်ငံ တက်​ရောက်သူ ရာထူး ဟန်ဆာနယ် ဘိုကီယက် ဘုရင် ဟွန်ဆန် ဝန်ကြီးချုပ် ဂျိုကို ဝီဒိုဒို သမ္မတ သွန်းလူ ဆီဆိုလစ် ဝန်ကြီးချုပ် နာဂျစ် ရာဇက် ဝန်ကြီးချုပ် ဒေါ်အောင်ဆန်းစုကြည် နိုင်ငံတော်၏ အတိုင်ပင်ခံပုဂ္ဂိုလ် ရော်ဒရီဂို ဒူတာတေး သမ္မတ လီရှန်လုံး ဝန်ကြီးချုပ် ပရာယွတ်ချန်အိုချာ ဝန်ကြီးချုပ် ငုယင်စွမ်းဖု ဝန်ကြီးချုပ်ဆွေး​နွေးဘက်နိုင်ငံများ အဖွဲ့ဝင် တက်​ရောက်သူ ရာထူး Malcolm Turnbull ဝန်ကြီးချုပ် Justin Trudeau ဝန်ကြီးချုပ် လီခကျန်း ဝန်ကြီးချုပ် မိုဒီ ဝန်ကြီးချုပ် ရှင်ဇို အာဘေး ဝန်ကြီးချုပ် Jacinda Ardern ဝန်ကြီးချုပ် Dmitry Medvedev ဝန်ကြီးချုပ် မွန်ဂျေအင်း သမ္မတ ဒေါ်နယ်လ် ထရန့် သမ္မတနိုင်ငံတကာအဖွဲ့အစည်းများ အဖွဲ့ဝင် တက်​ရောက်သူ ရာထူး Donald Tusk ဥက္ကဋ္ဌ António Guterres အထွေထွေအတွင်းရေးမှူးချုပ် ကိုးကား ကဏ္ဍ:အာဆီယံနိုင်ငံများ ထိပ်သီးအစည်းအဝေးများ ကဏ္ဍ:ဖိလစ်ပိုင်နိုင်ငံ။
ငြိမ်းချမ်းရေးနန်းတော် (၊ ) သို့မဟုတ် ကမ္ဘောဒီးယားနိုင်ငံ ဝန်ကြီးချုပ်ရုံးသည် ကမ္ဘောဒီးယားနိုင်ငံ၏ အစိုးရအဖွဲ့အကြီးအကဲဖြစ်သူ နိုင်ငံတော်ဝန်ကြီးချုပ် ရုံးထိုင်ရာ အဆောက်အဦးဖြစ်သည်။
မြို့တော် ဖနွမ်းပင်မြို့တွင် တည်ရှိသည်။
၂၀၁၀ပြည့်နှစ် အောက်တိုဘာ ၁၉ရက်နေ့တွင် ဘုရင် နိုရိုဒွန် သီဟမုနိက ဖွင့်လှစ်ပေးခဲ့ပြီး စုစုပေါင်းကုန်ကျစရိတ်မှာ အမေရိကန်ဒေါ်လာ သန်း(၅၀) ကုန်ကျခဲ့သည်။
ဝန်ကြီးချုပ်ရုံးအပြင် ၂၀၁၂ခုနှစ်က အရှေ့အာရှထိပ်သီးအစည်းအဝေးအပါအဝင် နိုင်ငံတကာအစည်းအဝေးများကိုလည်း လက်ခံကျင်းပခဲ့သည်။
ကိုးကား ကဏ္ဍ:ကမ္ဘောဒီးယားနိုင်ငံ။
thumb မြန်မာ - ထိုင်း အမှတ် (၁) ချစ်ကြည်ရေးတံတား () သည် မြန်မာနိုင်ငံ မြဝတီမြို့နှင့် ထိုင်းနိုင်ငံ မဲဆောက်မြို့တို့အား ဆက်သွယ်ရန် သောင်ရင်းမြစ်ပေါ်တွင် ဆောက်လုပ်ထားသော တံတားဖြစ်သည်။
၁၉၉၇ခုနှစ်တွင် စတင်တည်ဆောက်ခဲ့ပြီး ၄၂၀မီတာ (၁,၃၈၀ ပေ) ရှည်လျားကာ ၁၃မီတာ (၄၂ပေ ၈လက်မ) ကျယ်ဝန်းသည်။
ဤတံတားသည် AH 1 ပေါ်ရှိ အရေးပါသော တံတားဖြစ်သည်။
၂၀၁၉ခုနှစ်တွင် အမှတ် (၂)တံတားကို ဖွင့်လှစ်ခဲ့ပြီးနောက် အမှတ် (၁)တံတားအား လူနှင့် ယာဉ်ငယ်များသာ ဖြတ်သန်းခွင့်ပေးတော့သည်။
ကိုးကား ကဏ္ဍ:မြန်မာနိုင်ငံရှိ တံတားများ ကဏ္ဍ:ထိုင်းနိုင်ငံရှိ တံတားများ။
လူးဝစ် ဗတ်စ် ဒီ ကမိုးရှပ်( ၁၅၂၄ သို့မဟုတ် ၁၅၂၅ – ၁၅၈၀ ဇွန် ၁၀) သည် ပေါ်တူဂီနိုင်ငံ နှင့် ပေါ်တူဂီဘာသာစကား၏ အကြီးကျယ်ဆုံး ကဗျာဆရာ အဖြစ် သတ်မှတ်ခံရသူ ဖြစ်သည်။
သူ၏ စာစီကုံးရေးဖွဲ့ခြင်းအား ဆရာအဆင့် ပိုင်နိုင်ပုံသည် ရှိတ်စပီးယား ၊ ဗွန်ဒဲလ် ၊ ဟိုးမား ၊ ဗာဂျီ နှင့် ဒန်တီ တို့နှင့် နှိုင်းယှဉ်နိုင်သည်။
သူသည် စာသား ကဗျာနှင့် ဒရာမာများစွာကို ရေးသားခဲ့သော်လည်း သူ၏ ဂန္ထဝင်လက်ရာ ဖြစ်သော "လူးဆီးယက်" အတွက် အကောင်းဆုံး သတိရစရာ ဖြစ်စေခဲ့သည်။
လူးဝစ် ဒီ ကမိုးရှပ် ၏ ပါနာဆမ် ကဗျာပေါင်းချုပ်သည် သူ အသက်ရှင် နေထိုင်စဉ် အတွင်း ပျောက်ဆုံးသွားခဲ့သည်။
သူ၏ ပြောင်မြောက်သော လက်ရာ ဖြစ်သော လူးစီယက်၏ လွှမ်းမိုးမှု သည် အလွန်နက်ရှိုင်းသဖြင့် ပေါ်တူဂီ ဘာသာစကားကို တစ်ခါတစ်ရံတွင် ကမိုးရှပ်၏ ဘာသာစကားဟုခေါ်သည်။
ကဏ္ဍ:၁၅၈၀ ကွယ်လွန်သူများ ကဏ္ဍ:ပေါ်တူဂီဘာသာစကား ပါဝင်သော ဆောင်းပါးများ။
သမ္မတဆိုသည်မှာ နိုင်ငံအများစုတွင် နိုင်ငံတော်အကြီးအကဲအတွက် ရာထူးတစ်ခုဖြစ်သည်။
သမ္မတတစ်ဦး၏ လုပ်ငန်းတာဝန်များသည် နိုင်ငံရေးစနစ်ပေါ်မူတည်၍ အမျိုးမျိုးရှိသည်။
ပါလီမန် ဒီမိုကရေစီ စနစ်ကို ကျင့်သုံးသော နိုင်ငံများ (ဥပမာ - အိန္ဒိယ)တွင် သမ္မတသည် နိုင်ငံတော်အကြီးအကဲအဖြစ် အဆောင်အယောင်သာရှိပြီး လုပ်ပိုင်ခွင့်အာဏာ နည်းပါးသည်။
လုပ်ပိုင်ခွင့်အာဏာသည် အစိုးရအဖွဲ့အကြီးအကဲဖြစ်သော ဝန်ကြီးချုပ်ကဲ့သို့သော ပုဂ္ဂိုလ်ထံတွင် ရှိသည်။
သမ္မတစနစ်နှင့် ၎င်းနှင့်ဆင်တူသည့်စနစ်များကို ကျင့်သုံးသောနိုင်ငံများ (ဥပမာ- အမေရိကန်ပြည်ထောင်စု)တွင် သမ္မတသည် လုပ်ပိုင်ခွင့်အာဏာ ပိုမိုရရှိသည်။
အာဏာရှင်နိုင်ငံအချို့တွင် အာဏာသိမ်းခေါင်းဆောင် ၊ တစ်ပါတီစနစ်ကျင့်သုံးသောနိုင်ငံများ (ဥပမာ- ဆိုရှယ်လစ်ခေတ် မြန်မာပြည်) ပါတီခေါင်းဆောင်သည်လည်း သမ္မတရာထူး ရယူလေ့ရှိသည်။
အင်္ဂလိပ်အသုံးတွင် Mr President သို့မဟုတ် Madam President ဟူ၍ လူပုဂ္ဂိုလ်ပေါ်မူတည်၍ အသုံးပြုသည်။
"Mr President" အသုံးကို အစိုးရအဖွဲ့များက ၎င်းတို့၏ နိုင်ငံတော်အကြီးအကဲကို ရည်ညွှန်းရာတွင် သုံးလေ့ရှိသည်။
ထို့အပြင် ပြင်သစ်သမ္မတနိုင်ငံ၏ သမ္မတ "Monsieur le Président" ကဲ့သို့ အင်္ဂလိပ်အသုံးမဟုတ်သော အမည်ကို ရည်ညွှန်းရာတွင်လည်း အသုံးပြုလေ့ရှိသည်။
နိုင်ငံတော်အကြီးအကဲမဟုတ်သူများအတွက် ရာထူးအခေါ်အဝေါ် အချို့သောအသုံးများတွင် အင်္ဂလိပ်အသုံး President ကို သမ္မတမဟုတ်ဘဲ အခြားနေရာများအတွက်လည်း အသုံးပြုသည်။
ပါလီမန်ဒီမိုကရေစီစနစ်ကို ကျင့်သုံးသော နိုင်ငံများတွင် ဝန်ကြီးများကောင်စီ ဥက္ကဋ္ဌ၊ အုပ်ချုပ်ရေးကောင်စီ ဥက္ကဋ္ဌကို President ဟု သုံးကြသည်။
မြန်မာနိုင်ငံ မြန်မာနိုင်ငံသည် လွတ်လပ်ရေးရပြီးစတွင် ပါလီမန်ဒီမိုကရေစီစနစ်ကို ကျင့်သုံးခဲ့ပြီး သမ္မတသည် နိုင်ငံတော်အကြီးအကဲဖြစ်ကာ အုပ်ချုပ်ရေးအာဏာ နည်းပါးသည်။
အစိုးရအဖွဲ့အကြီးအကဲဖြစ်သော ဝန်ကြီးချုပ်တွင် အုပ်ချုပ်ရေးအာဏာ ပိုရှိသည်။
၁၉၇၄အခြေခံဥပဒေပြဋ္ဌာန်းပြီးနောက် ဆိုရှယ်လစ်ခေတ်တွင် သမ္မတနှင့်အတူ နိုင်ငံတော်ကောင်စီမှာ အာဏာပိုရလာသည်။
၂၀၀၈အခြေခံဥပဒေပြဋ္ဌာန်းပြီးနောက် ၂၀၁၁ခုနှစ်မှ ၂၀၁၆ခုနှစ်အထိတွင် သမ္မတသည် နိုင်ငံတော်အကြီးအကဲသာမက အစိုးရအဖွဲ့အကြီးအကဲလည်းဖြစ်သည်။
အုပ်ချုပ်ရေးအာဏာ အလုံးစုံသည် သမ္မတထံတွင်ရှိကာ ဝန်ကြီးချုပ်ရာထူး ဖျက်သိမ်းထားခဲ့သည်။
၂၀၁၆ခုနှစ် အစိုးရအသစ်တက်လာချိန်တွင် ဝန်ကြီးချုပ်နှင့်ဆင်တူသော အတိုင်ပင်ခံပုဂ္ဂိုလ်ရာထူး ထားရှိခဲ့ပြီး သမ္မတထံမှ အာဏာခွဲဝေကာ အုပ်ချုပ်ခဲ့သည်။
ကိုးကား ကဏ္ဍ:အခွင့်အာဏာ ရာထူးများ ကဏ္ဍ:အစိုးရ အကြီးအကဲများ။
လီကျီးအာ ၁၉၇၆ ဩဂုတ် ၆တွင် မွေးဖွားခဲ့သော တောင်ကိုရီးယားသရုပ်ဆောင်တဦးဖြစ်သည်။
ငယ်ဘဝ ဂင်မ်ဆန်းအွန်းကို ၁၉၇၈ ဩဂုတ် ၆ တွင် တောင်ကိုရီးယားနိုင်ငံ၌ မွေးဖွားခဲ့သည်။
လီကျီးအာ မိသားစုနှင့် နှစ် ၄၀ ခန့် မိတ်ဆွေဖြစ်ဖူးသူ လွှတ်တော်အမတ်ဟောင်းJung Dae Chul(Chung Dae Chul)က ၂၀၁၁ ဒီဇင်ဘာ ၁၉ တွင် လီကျီးအာအဘိုး ဂင်းမ်ဆွန်းဟွန်းတို့ ခေတ်က ဆိုးလ် SaDaeMoon ၌ ပေ၆၀၀၀(၁၈၀ဖြောင်း)ကျယ်သည့် အိမ်၂ လုံးရှိပြီး တလုံးမှာ သမ္မတYoon Bo Sunအိမ်နှင့် ကျန်တလုံးမှာ ဂျီအာ့အဘိုးအိမ်ဖြစ်ကြောင်း၊ ဂျီအာ့အဘိုးက ဆိုးလ်အနုပညာအထက်တန်းကျောင်းကို ကိုယ်ပိုင်ငွေနှင့် ထူထောင်ခဲ့ကြောင်း အင်တာဗျူးတခုတွင် ပြောခဲ့သည်။
သူတို့မိသားစုက semi-conglomerate အနေအထားရှိသည်ဟု ဆိုသည်။
ဂျီအာ့အဖေသည် ကုမ္ပဏီကို စီမံခန့်ခွဲရန် ကိုရီးယားနှင့် အမေရိကန်ကို ကူးချည်သန်းချည် ပြုလုပ်နေခဲ့ပြီး ဂျီအာလည်း အမေရိကန်တွင်နေထိုင်ခဲ့ကြောင်း၊ ဂျီအာ ပွဲထွက်အပြီး တရက်တွင် သူ့အဖေက အစ်ကို အခု လီကျီးအာဆိုပြီး အလုပ်လုပ်နေတာ ကျွန်တော့်သမီးလေ ဟုပြောသည့်အခါမှသာ မင်းသမီးဖြစ်နေမှန်းသိခဲ့သည်ဟု ဆိုသည်။
လီကျီးအာအကြောင်းသည် စတင်ပွဲထွက်ကတည်းက ပဟေဠိဖြစ်နေခဲ့ပြီး ကိုယ့်ဘဝ၊ ကိုယ်ရေးရာဇဝင်နှင့် မိသားစုဆက်ဆံရေးစသည့် အချက်အလက်အားလုံးကို မသိဘဲ ဖြစ်ခဲ့ရသည်။
မိသားစုနောက်ကြောင်းကို လူသိမခံသည့်အတွက် ဂြိုဟ်သားဟုအမည်ပေးခံခဲ့ရသည်။
ဂျီအာနှင့် အေဂျင်စီ(ထိုစဉ်က Key East)ကိုယ်၌က ပွဲထွက်ပြီးနောက် နောက်ကြောင်းခန့်မှန်းမှုများကို မည်သည့်တုံ့ပြန်မှု၊ ဖြေရှင်းမှုမျှ မပြုလုပ်ခဲ့။
စောထဲဂျီနှင့်တရားဆိုင်သည့် သတင်းထွက်ပြီးမှသာ ဂျီအာက တရားဝင်ဝက်ဘ်ဆိုဒ်တွင် ငယ်ဘဝဓာတ်ပုံများကို တင်ခဲ့ပြီး ကိုယ်ပိုင်SNSတွင် ပရိသတ်များနှင့်ပိုမိုဆက်သွယ်လာသည်။
လီကျီးအာအဘိုးသည် ဂင်မ်ဆွန်းဟွန်း ဖြစ်ပြီး ဆိုးလ်အနုပညာအထက်တန်းကျောင်းသို့ မြေလှူခဲ့ကြောင်း၊ သို့သော် ဂျီအာ့မိဘများ အမေရိကန်သို့ ဘယ်အချိန်ပြောင်းခဲ့သည်နှင့် ဂျီအာ့ ပိုင်ဆိုင်မှုမည်မျှရှိသည်ကိုမူ ပုဂ္ဂိုလ်ရေးဖြစ်၍ မပြောပြနိုင်ကြောင်း Key East Entertainmentက ဆိုသည်။
ကိုယ်ရေးကိုယ်တာ ၁၉၉၇ ခုနှစ်၊ အသက် ၁၉ နှစ်အရွယ်တွင် အဆိုတော် စောထဲဂျီ ဟု လူသိများသည့် ဂျောင်ဟျွန်းချောနှင့် လက်ထပ်ခဲ့သည်။
၂၀၀၈ ခုနှစ်တွင် ကွာရှင်းမှု အပြီးသတ်သည်။
၂၀၁၁ တွင် စစ်နတ်ဘုရားမ အားသိနာ ဇာတ်လမ်းတွဲမှ တွဲဖက်သရုပ်ဆောင် ဂျောင်အူးဆောင်းနှင့် တွဲခဲ့သည်။
တွဲဖက် ဂျောင်အူးဆောင်း ဂျောင်အူးဆောင်းနှင့်လီကျီးအာကို ၂၀၁၁ မတ် ၆ရက်နေ့ ညနေ၄နာရီတွင် ပြင်သစ် Champs-Elysees ရှောင့်-အေးလီးဇီး နားရှိ Saint-Honore စန့်တို့နားရ်လမ်းများပေါ်တွင် တွေ့ခဲ့သည်။
လေကြောင်းလိုင်းအရာရှိတဦး၏အဆိုအရ United Arab Emirates လေကြောင်းလိုင်းတွင် အူးဆောင်းက bussiness class၊ ဂျီအာက economy class စီးခဲ့သည်ဟု ဆိုသည်။
ဂျောင်အူးဆောင်း၏ စီမံရေးရာက အားသိနာပြီးတော့ အားပြန်ဖြည့်ဖို့ လူတွေနဲ့ တွေ့၊ လေ့ကျင့်ဖို့ သွားခဲ့တာပါ၊ အရင်အပတ်က ပါရီကို သွားခဲ့ပေမယ့် ဘာကိုယ်ရေးကိုယ်တာ အကြောင်းတွေကြောင့်ပါဟု ပြောခဲ့သည်။
ဂျီအာ့ စီမံရေးရာကမူ သူဘာကြော်ငြာရိုက်၊ ဓာတ်ပုံ လှုပ်ရှားမှုမှ မရှိပါဘူး၊ နောက်ပရောဂျက်အတွက် ခဏနားနေတာပါဟုဆိုသည်။
မျက်မြင်တဦးက လီကျီးအာက ဂျောင်အူးဆောင်းနဲ့အတူ၊ ဂျောင်ရဲ့ အပေါ်ရုံအိပ်ကပ်ထဲ လက်ထည့်ထားတယ်၊ လမ်းမှာသွားနေရင်း တယောက်ယောက်များ သူတို့ကို ကြည့်နေလားလို့ လိုက်ရှာနေတယ်၊ သူတို့ကို ကြည့်ရတာ တွဲနေတဲ့ပုံပဲဟု ဆိုသည်။
Key East က အီက သူ့အသိတချို့နဲ့ ပါရီကိုသွားတာပါ၊ ၂ရက် ၃ရက်နေရင် ပါရီက ပြန်လာပါလိမ့်မယ်၊ အဲ့အချိန် ဘာဖြစ်နေလဲဆိုတာ ကြားရမှာပါဟု Yon hab သတင်းဌာနသို့ ပြောခဲ့သည်၊ သတင်းထွက်သည့် မနက်တွင်ဖုန်းဆက်ခဲ့ရာ သတင်းကို ကြည့်လိုက်မည့်အကြောင်း မင်းသမီးက တုံ့ပြန်ခဲ့သည်ဟု ဆိုသည်။
၂၀၁၁ မတ် ၂၀(စနေနေ့တွင်)ဂျောင်အူးဆောင်းက ဇာတ်လမ်းရိုက်နေတုန်းဒီသူငယ်ချင်းအသစ်နဲ့ အချိန်ကောင်းတွေပိုင်ဆိုင်ခဲ့ပါတယ်ဟု ဝက်ဘ်ဆိုဒ်တွင်ရေးသားခဲ့သည်။
ထိုနေ့ ပရိသတ်တွေ့ဆုံပွဲတွင် ကျွန်တော်နဲ့အီက တူတာတွေအများကြီးရှိတယ်၊ ကျွန်တော်ကတော့ လူတွေ ကျွန်တော်တို့ဆက်ဆံရေးကို စောင့်ကြည့်ပေးစေချင်ပါတယ်ဟု ပြောခဲ့သည်။
၂၀၁၂ ဒီဇင်ဘာ၆ Knee Drop Guru အစီအစဉ်တွင် အူးဆောင်းက အဲ့ဒါကျွန်တော် ပါရီကို ပထမဆုံးအကြိမ် သွားတာပါ၊ အမျိုးသမီးတယောက်နဲ့ နိုင်ငံခြားကို သွားတာလည်း ပထမဆုံးပါပဲ၊ ရိုးရိုးသားသားပြောရရင် ဒီလုပ်ငန်းမှာ ကျင်လည်နေတော့ ကိုယ်ရေးကိုယ်တာခရီးတွေအတွက် အချိန်မရှိခဲ့ဘူး၊ ပါရီကိုတောက်လျှောက်သွားခဲ့တာမှာ ဘယ်သူမှ မမြင်နိုင်တဲ့နေရာတွေကိုပဲ သွားဖို့ မဖြစ်နိုင်ပါဘူး၊ ကျွန်တော်တို့ ၂ယောက်လုံး ကျွန်တော်တို့ တွဲနေမှန်း လူတွေကို ပြောဖို့ အဆင်ပြေပါတယ်၊ ထင်ခဲ့တာထက် ပိုကြီးတဲ့ကိစ္စ ဖြစ်သွားခဲ့ရုံပါပဲဟု ဆိုသည်။
၂၀၁၂ နိုဝင်ဘာ ၂၈ တွင် အီနှင့်နီးစပ်သူတဦးက လီကျီးအာက စတွဲတာနဲ့ ဂျောင်အူးဆောင်းကို ပြောပြခဲ့တယ်၊ သူအားလုံးသိပါတယ် Yon Hub သတင်းဌာနသို့ ပြောကြားခဲ့သည်။
သူငယ်ချင်း ဂင်မ်ဂိုးအွန်းက ၂၀၁၉ မေ ၃၀ ချူးဂျားဟျွန်း မင်္ဂလာဆောင်တွင် ရိုက်သောပုံများကို တင်ခဲ့ရာ တပုံမှာ လီကျီးအာ၊ ဂိုးအွန်း၊ ဟန်ဂျီးမင်တို့ ၃ယောက်အတူ ဖြစ်သည်။
ဟန်းဂျီးမင်သည် ၂၀၂၀ အောက်တိုဘာ ၁၇ တွင် ဂျီအာက ရှင်းဆူရွန်ပုံတင်ကတည်းက အားပေးခဲ့သည်။
ချူးဂျားဟျွန်းက ဟန်းဂျီးမင်၊ ဟန်းဟျိုးဂျူတို့နှင့်အတူ မိုးမျှော်ထပ်ဇာတ်လမ်းကြည့်နေကြောင်း ၂၀၂၀ အောက်တိုဘာ၂၆၌ လူမှုကွန်ရက်တွင် တင်သည်။
လီကျီးအာက ၂၀၂၀ နိုဝင်ဘာ ၂၉တွင် ဟန်းဂျီးမင်၊ ဟန်းဟျိူးဂျူနှင့် ချူးဂျားဟျွန်းတို့ မိုးမျှော်ထက် ရိုက်ကွင်းသို့ ပို့ပေးခဲ့သော ကော်ဖီကားနှင့် ဗွီနိုင်း ဓာတ်ပုံများကို လူမှုကွန်ရက်တွင် တင်ကာ ကျေးဇူးတင်စကားဆိုသည်။
ဂျီအာက ပင်လယ်သွားဓာတ်ပုံကို ဂင်မ်ဂိုးအွန်းအား tag တွဲကာ လူမှုကွန်ရက်တွင် တင်ခဲ့ဖူးသည်။
မိုးမျှော်ထပ် အတွဲ ၁ ရှင်းမ်ဆူရွန်အသုဘတွင် ပင်လယ်ကို နောက်ခံထားပြီး ရိုက်သောပုံပါသည်။
ဇာတ်လမ်းတွင် သုံးသောပုံမှာ ဂိုးအွန်းရိုက်ပေးခြင်း ဖြစ်နိုင်သည်ဟု ပရိသတ်များက ယူဆကြသည်။
လီကျီးအာက ဂျေထီဘီစီ၏ မျှော်လင့်သောပင်လယ် အစီအစဉ်အတွက် ကမ်းလှမ်းခံရသောအခါ ဤအစီအစဉ်တွင် ဂိုးအွန်းပါဝင်လျှင် သူလည်းပါမည်ဟုပြောကာ အမြန်ဆုံးဖြတ်ခဲ့ကြောင်း ဝန်ထမ်းတဦးက ဆိုသည်။
မိုးမျှော်ထပ် အတွဲ၁ ၏ နောက်ဆုံး ၂ ပိုင်းမှာ ၂၀၂၁ ဇန်နဝါရီ ၄(တနင်္လာ)နှင့် ၅(အင်္ဂါနေ့) တို့တွင် ထွက်ရှိခဲ့သည်။
ဂင်မ်ဟီးချောက ၂၀၂၁ ဇန်နဝါရီ ၆ တွင် မိုးမျှော်ထပ်ဇာတ်လမ်းတွဲကြည့်နေသော ဗွီဒီယိုကို လူမှုကွန်ရက်ပေါ်တွင် တင်ခဲ့သည်။
မကြည့်ရသေးသည့်အပိုင်းကို ကြည့်မည်ဟု အားခဲထားသော်လည်း လီကျီးအာက စကားပြောနေရင်း ဇာတ်လမ်းအကြောင်းအရာများ ပြောပြခဲ့ကြောင်း ဆိုသည်။
လီကျီးအာက ထိုအပိုင်းသည် တနင်္လာနေ့ကတည်းက trending ဝင်ခဲ့သောကြောင့် သိမည်ထင်ပြီး ပြောပြမိကြောင်း ပြန်လည်ပြောကြားခဲ့သည်။
အလုပ် အေဂျင်စီ ၂၀၁၁ ဧပြီ ၂၁ တွင် လီကျီးအာက KeyEast မှတဆင့် ကြေညာချက်ထုတ်ပြန်ခဲ့ရာ ဖုန်းကြေညာပြီးချိန်တွင် ဥက္ကဋ္ဌ ယန်ဂွန်းနန် နှင့် တွေ့ခဲ့ရာမှ သရုပ်ဆောင်လုပ်ရန် စိတ်ဝင်စားခဲ့ကြောင်း ဖော်ပြခဲ့သည်။
၂၀၁၁ မေ ၄ ရက်တွင် ဥက္ကဋ္ဌ ယန်ဂွန်းနန်ရာထူးမှ ဖယ်ရှားခံရပြီး ရှင်ဖီဆွန်းနှင့် ဘယ်ဆန်ဝန်းတို့ ၂ဦးက ပူးတွဲဥက္ကဋ္ဌများ ဖြစ်လာသည်။
KeyEast ၏ ဂျပန်ကုမ္ပဏီ Digital Adventure (DA) TVနှင့် ပူးပေါင်းမှု အရှိန်မြှင့်ရန် ဖယ်ရှားရခြင်းဖြစ်ကြောင်း ကုမ္ပဏီက တရားဝင် ထုတ်ပြန်ခဲ့သည်။
လီကျီးအာသည် ၂၀၁၁ ဒီဇင်ဘာ ၃၁ တွင် Key East နှင့် စာချုပ်သက်တမ်းကုန်သည်။
Key East ကိုယ်စားလှယ်တဦးက ၂ဖက် ပြဿနာနှင့် အငြင်းပွားမှုမရှိကြောင်း၊ ၂ဖက်လုံးကို အကျိုးရှိစေမည့် အပြောင်းအလဲတခုလုပ်ရန်ဆုံးဖြတ်ခဲ့ကြောင်း ကြေညာသည်။
၂၀၁၂ အစောပိုင်းတွင် မင်းသမီးသည် အေဂျင်စီအသစ်နှင့် စာချုပ်ချုပ်နိုင်သည့် ဈေးကွက်အနေအထားရှိခဲ့သည်။
၂၀၁၂ မေလတွင် Soribada၏ Will Entertainment နှင့် စာချုပ်ချုပ်ဆိုခဲ့သည်။
၂၀၁၄ ဧပြီ ၄ တွင် HB Entertainmentက လီကျီးအာနှင့် စာချုပ်ချုပ်ဆိုခဲ့ကြောင်း ကြေညာသည်။
၂၀၁၆ မတ်လမှ စတင်ကာ လီကျီးအာသည် စာချုပ်ချုပ်ရန် အေဂျင်စီအသစ်ရှာသည်။
ထို့နောက် BH Entertainment နှင့် စာချုပ်ချုပ်ခဲ့သည်။
လီကျီးအာကို ပိုကောင်းသည့်သရုပ်ဆောင်ဖြစ်လာစေရန် နှင့် မင်းသမီးက ဘာသာစကားအများအပြားကို ပြောနိုင်သည့်အတွက် ကိုရီးယားနိုင်ငံတွင်းနှင့်ပြင်ပကိုပါ ဖြန့်ကျက်နိုင်ရန် အကောင်းဆုံးကြိုးစားသွားမည်ဖြစ်ကြောင်း အေဂျင်စီ ကိုယ်စားလှယ်က မေ၁၃တွင် ကြေညာသည်။
နယ်ပယ် ရုပ်ရှင် ဒဏ္ဍာရီဇာတ်ကားနှင့်ပွဲမထွက်မီက Graphic art design ဘာသာရပ်ကို အထူးပြုသူ၊ Shim Eun-ha and Go Hyun-jungတို့ ၂ဦးပေါင်းစပ်ထားသည့် အလှပိုင်ရှင်အဖြစ် ဖော်ကျူးခံရသည်။
လီကျီးအာက Pasadena Art Center College of Design တွင်ကျောင်းတက်နေစဉ် အသိတယောက်မိတ်ဆက်ပေးရာမှ ဒဏ္ဍာရီ လူရွေးပွဲသို့ သွားကြောင်း၊ ထုတ်လုပ်သူKim Jong Hakနှင့်မိတ်ဆက်ပြီး နောက်ထပ် အစည်းအဝေး အခါ ၃၀နှင့်အထက်၊ ဇာတ်ညွှန်းဖတ်အပြီး အခြားအသေးစိတ်စစ်ဆေးမှုများပြီးသောအခါမှသာ သူ့ကို သရုပ်ဆောင်အဖြစ် အတည်ပြုခဲ့ကြောင်း အင်တာဗျူးတခုတွင် ပြောကြားခဲ့သည်။
အရွေးခံရပြီးမှ အသံနေအသံထား၊ သရုပ်ဆောင်၊ ဇာတ်ကောင်ဆန်းစစ်မှု၊ horseback riding၊ တိုက်ခိုက်ရေးနှင့် အခြားလိုအပ်သည်များကို သင်ကြားခဲ့ရသည်။
ဇာတ်ကားရိုက်စဉ် နုနေသော အသားအရောင်ကို ဖုန်းကွယ်ရန် မိတ်ကပ်အရောင့်ရင့်လိမ်းရသဖြင့် စားပြီးချိန်တွင် ပါးစပ်နားတဝိုက်ဖြူနေသည်၊ အခြားအမျိုးသားသရုပ်ဆောင်တဦးနှင့်စကားပြောနေချိန် မြင်းလာရာ မရှောင်နိုင်သဖြင့် ဘယ်ခြေသလုံး မြင်းကန်ခံခဲ့ရသည်ဟု ဆိုသည်။
သီချင်း ၂၀၀၉ ဩဂုတ် ၁၄ ရက်နေ့တွင် cupcake and alien သီချင်းထွက်ရှိလာသည်။
ဇာတ်ညွှန်း ၂၀၁၃ ဇန်နဝါရီ ၂၁ မနက်ပိုင်းတွင် မင်းသမီး၏ အေဂျင်စီ(ထိုစဉ်က HB Entertainment)က OSEN နှင့်ဖုန်းပြောရာ၌ လီကျီးအာသည် ဟောလိဝုဒ်တွင် ပွဲထွက်ရန် စုံစမ်းနေကြောင်း ပြောခဲ့သည်။
မင်းသမီးက Maybach ရုပ်ရှင်ထုတ်လုပ်ရေးနှင့် ဇာတ်ညွှန်း ၃ခုအတွက် စာချုပ်ချုပ်ထားကြောင်း၊ Conscious Perception ဟု ယာယီအမည်ပေးထားသည့် သိပ္ပံစိတ်ကူးယဉ် ရုပ်ရှင်အတွက် ဇာတ်ညွှန်းရေးသားနေကြောင်း၊ ထိုရုပ်ရှင်မှာ အမေရိကန် ဒေါ်လာ ၉.၈သန်း /ကိုရီးယား ဝမ်ဆယ်ဘီလျံ အသုံးစရိတ်ဖြင့် နောက်နှစ်လယ် (ထိုစဉ်အချိန်နှင့်တွက်လျှင်၂၀၁၅) တွင် စရိုက်မည်ဖြစ်ပြီး Maybach၏တွဲဖက် Perspective Pictures ကုမ္ပဏီက ထုတ်လုပ်သွားမည် ဖြစ်ကြောင်း၊ စာချုပ်ကို ယမန်နှစ်က ချုပ်ဆိုခဲ့ကြောင်း အေဂျင်စီ HB Entertainment က ၂၀၁၄ ဂျူလိုင် ၁၁ တွင် သတင်းထောက်များကို ပြောကြားခဲ့သည်။
၂၀၁၄ အောက်တိုဘာ ၂၂ ဗုဒ္ဓဟူးနေ့တွင် Maybach ရုပ်ရှင်ထုတ်လုပ်ရေးမှ ဂင်မ်ဆဲရွန်းက ဈေးဝယ်ထွက်နေသော လီကျီးအာပုံကို SNS လူမှုကွန်ရက်ပေါ်တွင် တင်ခဲ့သည်။
ဒေါက်တာ ချာလီသန်း (၁၉၅၀ မွေးဖွား, ) သည် စက်မှု ဝန်ကြီးဌာန၏ လက်ရှိပြည်ထောင်စုဝန်ကြီးဖြစ်သည်။
ဝါရင့်အင်ဂျင်နီယာ၊ ဧည့်ပါ​မောက္ခ၊ ပါမောက္ခချုပ်အငြိမ်းစားတစ်ဦးဖြစ်ကာ မြန်မာနိုင်ငံအင်ဂျင်နီယာကောင်စီ၏ ဥက္ကဋ္ဌအဖြစ်လည်း ဆောင်ရွက်ခဲ့ဖူးသည်။
ထို့အပြင် မြန်မာနိုင်ငံအင်ဂျင်နီယာအသင်း၏ နာယကအဖြစ်လည်း ဆောင်ရွက်ခဲ့သည်။
၂၀၂၁ ခုနှစ်တွင် အာဏာသိမ်းမှု ဖြစ်ပွားပြီးနောက် ယခင် ဦးဝင်းမြင့်အစိုးရလက်ထက်တွင် ပေါင်းစည်းခဲ့သည့် စက်မှုဝန်ကြီးဌာနနှင့် စီမံကိန်းနှင့် ဘဏ္ဍာရေးဝန်ကြီးဌာနတို့အား ပြန်လည်ခွဲထုတ်ခဲ့သည်။
ထို့နောက် ဒေါက်တာချာလီသန်းအား စက်မှုဝန်ကြီးအဖြစ် ခန့်အပ်ခဲ့သည်။
ပညာရေး ဒေါက်တာချာလီသန်းသည် ၁၉၇၄ခုနှစ်တွင် ရန်ကုန်စက်မှုတက္ကသိုလ်မှ စက်မှုအင်ဂျင်နီယာဘွဲ့ဖြင့် ဘွဲ့ရရှိခဲ့သည်။
ထို့နောက် ဘွဲလွန်အဖြစ် ရေကြောင်းအင်ဂျင်နီယာပိုင်းတွင်လည်းကောင်း၊ ဒေါက်တာဘွဲ့ကို ရေတပ်ဗိသုကာပိုင်းဖြင့်လည်းကောင်း ရရှိခဲ့သည်။
၎င်းရရှိခဲ့​သော ဘွဲ့များမှာ B.E(Mech)၊ M.E(Marine)၊ PhD(Naval Architecture)၊ FRINA၊ FIMarEST၊ CEng၊ CMarEng တို့ဖြစ်သည်။
အလုပ်အကိုင် ဝန်ထမ်းဘဝ အင်ဂျင်နီယာဘွဲ့ရရှိပြီးနောက် ၁၉၇၅ခုနှစ်တွင် ပို့ဆောင်ရေးဝန်ကြီးဌာနလက်အောက်ရှိ ပြည်တွင်းရေကြောင်းပို့ဆောင်ရေး၌ အကြီးတန်းအင်ဂျင်နီယာ၊ ရတနာပုံ၊ ဒလ၊ အလုံ သင်္ဘောကျင်းများ၊ ရေကြောင်းအင်ဂျင်နီယာကဏ္ဍများ၌ ၂၀၀၂ခုနှစ်အထိ ၂၆နှစ်ကြာ တာဝန်ထမ်းဆောင်ခဲ့သည်။
၁၉၉၆ခုနှစ်တွင် တပ်မတော်နည်းပညာတက္ကသိုလ်၌ ရေတပ်ဗိသုကာနှင့် ရေကြောင်းအင်ဂျင်နီယာပိုင်းတွင် ဧည့်ကထိကအဖြစ် ဆောင်ရွက်ခဲ့သည်။
ထို့​နောက် ဧည့်ပါ​မောက္ခအဖြစ် လုပ်ကိုင်ခဲ့သည်။